Sep 04,2018
రూ.999లకే విమాన ప్రయాణం: ఇండిగో
ముంబయి: అందుబాటు ధరల్లో విమానయానాన్ని అందిస్తోన్న ఇండిగో సంస్థ మరో భారీ ఆఫర్‌ను ప్రకటించింది. 'ఫెస్టివల్‌ సేల్‌' పేరుతో దాదాపు 10లక్షల విమాన టికెట్లను రూ.999ల అతి తక్కువ ప్రారంభ ధరతో అందుబాటులోకి తెచ్చింది. మొబైల్‌ వాలెట్‌ మొబిక్విక్‌ నుంచి దాదాపు రూ.600 వరకూ 20 శాతం క్యాష్‌ బ్యాక్‌ ఆఫర్‌ను కూడా అందజేస్తున్నట్లు ప్రకటించింది. సెప్టెంబర్‌ 18 నుంచి 2019 మార్చి30 మధ్య గడువులో ప్రయాణించేందుకు గానూ రూపొందించిన 'ఫెస్టివల్‌ సేల్‌'ను సోమవారం నుంచి ప్రారంభించింది. నాలుగు రోజులపాటు (గురువారం వరకు) ఈ ఆఫర్‌ వినియోగదారులకు అందుబాటులో ఉంటుందని కంపెనీ ఒక ప్రకటనలో తెలిపింది. ఈ ఫెస్టివల్‌ ఆఫర్‌కు అతి తక్కువ ధరలోనే విమాన టికెట్లు అందివస్తున్నందున ప్రయాణికుల నుంచి పెద్ద ఎత్తున స్పందన వస్తుందని భావిస్తున్నట్లు ఇండిగో ముఖ్య వాణిజ్య అధికారి విలియం బౌల్టర్‌ పేర్కొన్నారు.
మీ స్నేహితులకు రికమెండ్ చెయ్యండి